Christelike Boodskappies: Die Ewige Lewe
En Ek gee hulle die ewige lewe, en hulle sal nooit verlore gaan tot in ewigheid nie, en niemand sal hulle uit my hand ruk nie. - Joh. 10:28
In die natuur is die gróótste misterie: LÉWE! Dis die *één* ding wat die mens se vernuf en wysheid NIÉ kan ‘máák’ nie, al word daar ook *hóé* hard probeer. Die wetenskap kan die magte van die natuur gebruik, maar G*O*D álléén kan LÉWE gee! JESUS *ís* die lewe en HÝ is die BRÓN van ÁLLE lewe!
In die begin (Joh. 1:1) was Hy, van Hom kom alle lewe. Jesus sê: “Ek gee hulle die ewige lewe, en hulle sal nooit verlore gaan tot in ewigheid nie, en niemand sal hulle uit my hand ruk nie” (Joh. 10:28). Jesus het ons gekoop met Sy bloed toe ons nog sondaars was (1 Kor. 6:20).
Hoe kan ons die ewige lewe deelagtig word? Dis ‘n genádegawe; ons moet dit net in die gelóóf *áánneem*! Ons glo nie ‘iets’ nie, maar ‘n Persoon. Ons glo JESUS. Nog méér, ons glo *ÍN* Jesus – ons neem Hom as ons PERSÓÓNLIKE Saligmaker aan. Iemand het gesê: “Gelóóf is ‘n oortúíging wat ons tot ‘n dáád aanspoor.” Dit sluit in ‘n *VÓLKÓME* vertroue in die HERE.
Sal ons hiérdie wonderlike GAWE dan nie neem en in dánkbare aanbidding voor JESUS, ons Saligmaker en Verlosser, neerkniel en sag vir Hom fluister: Here, neem híérdie dwaalkind van U en, bring my terug na my Vaderhuis, vergewe asseblief *ál* my sondes en was my hart silwerskoon met Ú kosbare bloed gestort vir my aan die kruis. Ek wil ‘n persóónlike verhouding met U hê van nou af. Dankie dat U opgestaan het uit die dood en opgevaar het na die Hemel waar U ook nou vir mý, sondekind, plek berei en vir my intree by die VADER. Amen.
Posted by Poppie Oosthuizen at Saturday, March 04, 2017
Labels: Die Ewige Lewe